PODATKI O USTANOVI

Kraj in datum

Spoštovani,

v zadnjem času smo priča številnim opozorilom, da so v razmerah epidemije virusa Covid-19 stanovalci v domovih starejših občanov in drugih socialno varstvenih institucijah posebej izpostavljena in ranljiva skupina.

Ker se ob dobronamernih in koristnih informacijah pojavljajo tudi take, ki niso resnične ali pa prinašajo dodatno zaskrbljenost, vas želimo obvestiti, kako bo v primeru pojava obolelih z virusom Covid-19 organizirano delo in obravnava uporabnikov v NAŠEM DSO.

V primeru suma ali potrjenega obolenja zaradi okužbe s Covid-19 bo lahko prišlo do selitev uporabnikov znotraj doma ali v določenih primerih tudi v nastavitve izven doma z namenom, da ne bo prihajalo do stikov med obolelimi in zdravimi stanovalci.

Zdravstvena obravnava obolelih bo v največji možni meri organizirana znotraj NAŠEGA DOMA z ustrezno podporo dodatnega zdravstvenega osebja. Bolniki, pri katerih bo glede na potek bolezni potrebno in koristno intenzivnejše zdravljenje, kot ga bomo lahko zagotovili v domu, bodo koordinirano napoteni v bolnišnico.

Ker si želimo, da obolelih v NAŠEM DOMU ne bi bilo, smo v razmerah trenutne epidemije morali sprejeti izredno stroge in dosledne ukrepe za preprečevanje vnosa okužbe v našo ustanovo. Ti ukrepi so potrebni na nivoju spremljanja zdravstvenega stanja zaposlenih ter izvajanja zaščitnih ukrepov z njihove strani, na področju doslednih protokolov pri sodelovanju z zunanjimi službami kot tudi pri popolni prepovedi obiskov. Zavedamo se, da je predvsem slednje za vas težak ukrep. Trudili se bomo, da vam pomagamo stik z vašimi domačimi ohranjati s pomočjo sodobne informacijske tehnologije.

V upanju, da se bo epidemija kmalu pričela umirjati in da ostanemo zdravi, vas lepo pozdravljamo in vam želimo vse dobro!

PODPIS